Die wêreld in foto’s – 12 Februarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Kliënt eet middagete by ŉ tafel met ŉ deursigtige plastiek-afskorting in die hoop om die verspreiding van die koronavirus in Hongkong te kniehalter. (Foto: Kin Cheung, AP) Die poedel Siba poseer vir foto’s nadat hy Dinsdag gekroon is as die beste skouhond by die 144ste Westminster hondeskou in New York. (Foto: John Minchillo, AP) ŉ Passasiervliegtuig vlieg voor die maan verby nadat dit van die Phoenix Sky Harbor Internasionale Lughawe in Phoenix, VSA, opgestyg het. (Foto: Charlie Riedel, AP) ŉ Portret van pous Franciskus wat aan hom geskenk is, word deur ŉ personeellid van die Vatikaan weggeneem tydens die weeklikse oudiënsie by die Vatikaan. (Foto: Gregorio Borgia, AP) ŉ Indiër vrou loop verby plakkate teen ŉ muur by ŉ protesoptog in Bangalore, Indië. Burgers betoog teen die nuwe burgerskapswet wat naturalisasie van nie-Moslem-migrante van naburige Pakistan, Bangladesj en Afghanistan wat onwettig in die land woon, versnel. (Foto: Aijaz Rahi, AP)